«Թատերական Լոռի» միջազգային փառատոնն իմ տպավորությամբ գերազանց էր կազմակերպված: Լոռվա բնաշխարհը արժանի է մեծարման՝ նման պատասխանատու և պատվաբեր փառատոն կազմակերպելու և մեր հանդիսատեսին մատուցելու համար: Ուրախ եմ, որ դա տեղի է ունենում Ալավերդիում և Վանաձորում»,- «Հետքին» ասաց ՀՀ ժողովրդական արտիստ Հակոբ Ազիզյանը: Թատերական գործիչների միության խմբագիր Յաշա Չախոյանը մեզ հետ զրույցում նշեց , որ այս տարվա փառատոնից ավելի մեծ սպասելիքներ է ունեցել. «Եղան տարբեր ներկայացումներ, լավի կողքին կար միջակը: Բայց, իհարկե, լավը գերազանցեց՝ իր քանակի և որակի առումով: Ընդհանրապես շատ լավ անցավ փառատոնը»,- նշեց Յ. Չախոյանը: